Diari Oficial de la Generalitat Valenciana


Sumari del DOGV 2977, del 23-04-1997 (1997/6637)

Convocatòria d'una plaça d'administratiu d'administració general .
------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/6637


Data del document
:   18-11-1996

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * concurs administratiu
    * professió administrativa
    * administració local

Ajuntament de Monforte del Cid. Convocatòria d'una plaça d'administratiu d'administració general  
CONVOCATÒRIA  
Aprovades pel ple de l'ajuntament, en sessió realitzada el dia 11 de novembre de 1996, es convoca concurs per cobrir en propietat, pel sistema de promoció interna, una plaça d'administratiu d'administració general d'acord amb les següents  
Bases  
Primera. Objecte de la convocatòria  
És objecte d'aquesta convocatòria la provisió en propietat, mitjançant el sistema selectiu de concurs, d'una plaça d'administratiu d'administració general, que figura a l'Oferta d'Ocupació Pública per a 1995, que es destinarà a la promoció interna a què es refereix l'article 22 de la Llei 30/1984, de Mesures per a la Reforma de la Funció Pública.  
Aquesta plaça pertany al grup C, dotada amb el sou corresponent a la classificació esmentada, dues pagues extraordinàries, triennis i altres emoluments o retribucions que corresponguen segons la legislació vigent i els acords municipals.  
La convocatòria s'anunciarà en el Butlletí Oficial de la Província, Diari Oficial de la Generalitat Valenciana i en el tauler d'anuncis de la corporació i, en extracte, en el Butlletí Oficial de l'Estat.  
El nombre de places convocades podrà incrementar-se per addició de les vacants que es produisquen amb posterioritat a l'aprovació d'aquestes bases.  
Segona. Legislació aplicable  
En tot allò no previst en aquestes bases, valdrà el que disposa:  
- La Llei 7/1985, de 2 d'abril, reguladora de les Bases de Règim Local.  
- El Reial Decret Legislatiu 781/1986, de 18 d'abril; la Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988, de 28 de juliol.  
- El Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refundit de la Llei de la Funció Pública Valenciana.  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat.  
I la resta de disposicions reglamentàries sobre la matèria.  
Tercera. Condicions dels aspirants  
Per prendre part en el concurs caldrà complir els requisits següents en la data en què acabe el termini de presentació d'instàncies:  
Els aspirants hauran d'estar ocupant una plaça dins la plantilla de funcionaris d'aquest ajuntament, enquadrada en el grup D amb una antiguitat d'almenys dos anys, i trobar-se en situació d'actiu.  
Estar en possessió del títol de Batxiller Superior, Formació Professional de 2n grau, haver superat les proves d'accés a la universitat per a majors de 25 anys o equivalent, o complir les condicions requerides per obtenir-lo en la data en què acabe el termini de presentació d'instàncies, o comptar amb una antiguitat mínima de 10 anys en un cos o escala del grup D, o de cinc anys i la superació d'un curs específic de formació, tot això d'acord amb la disposició addicional novena del Reial Decret 364/1995, de 10 de març.  
Quarta. Instàncies  
Les instàncies de sol·licitud per prendre part en el concurs, en què els aspirants hauran de manifestar que reuneixen totes i cadascuna de les condicions exigides en la base tercera i es comprometen a prestar el jurament o promesa preceptiu, juntament amb la fotocòpia del DNI, s'adreçaran al president de la corporació, i es presentaran en el Registre General de l'ajuntament, durant el termini de vint dies naturals, comptadors a partir de l'endemà de la publicació de l'extracte en el Butlletí Oficial de l'Estat. Si el darrer dia del termini esmentat coincideix amb festiu, quedarà prorrogat fins el següent dia hàbil.  
Les instàncies també podran presentar-se en la forma que determina l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
En les instàncies, els aspirants faran constar totes aquelles direccions personals i professionals que consideren de interés per a la valoració pel tribunal, i també els mèrits que reunisquen dels que es puntuen i el justificant acreditatiu de tots i cadascun d'ells.  
Els drets d'examen es fixen en la quantitat de 2.000 pessetes, que seran satisfets pels aspirants i no podran ser retornats més que en el cas que no siguen admesos per manca dels requisits exigits per prendre part en el concurs.  
Cinquena. Admissió d'aspirants  
Expirat el termini de presentació d'instàncies, l'alcalde dictarà una resolució en què declararà aprovada la llista provisional d'aspirants admesos i exclosos, que es publicarà en el Butlletí Oficial de la Província i s'exposarà en el tauler d'anuncis de la corporació, amb indicació del termini d'esmena que en els termes de l'article 71 de la Llei 30/1992, de 26 de novembre, es concedeix als aspirants a l'efecte d'impugnacions o recursos pels aspirants exclosos.  
Igualment es farà pública la llista definitiva d'aspirants admesos i exclosos, la composició del tribunal i la data de constitució d'aquest a l'efecte de la valoració de mèrits, mitjançant la inserció de l'anunci en el Butlletí Oficial de la Província i en el tauler d'edictes de la corporació.  
Sisena. Tribunal qualificador  
El tribunal qualificador estarà constituït de la forma següent:  
President: el de la corporació o membre d'aquesta en qui delegue.  
Vocals:  
- El regidor delegat de Personal.  
- Un representant dels grups polítics municipals, designat per l'alcalde.  
- Un representant del personal de l'ajuntament.  
- Un representant del professorat oficial.  
- Un representant de la Generalitat Valenciana.,  
Secretari: el de la corporació, que actuarà amb vot.  
Es designaran suplents per cadascun dels membres del tribunal.  
La designació de membres del tribunal es farà pública en el Butlletí Oficial de la Província, i també en el tauler d'anuncis de l'ajuntament.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, de manera indistinta. Així mateix, està facultat per resoldre les qüestions que puguen produir-se durant la realització de les proves, i per adoptar els acords necessaris que garantisquen l'ordre adient d'aquestes en tot allò no previst en aquestes bases.  
Contra els membres que es designen per formar part del tribunal es podrà promoure la recusació prevista en l'article 29 de la Llei de Règim Jurídic de les Administracions Públiques i del Procediment Administratiu Comú, en relació amb els supòsits que recull l'article 28 del mateix text legal.  
Els membres del tribunal percebran les dietes corresponents, de conformitat amb el que estableix el Reial Decret 236/1988, de 4 de març, la Resolució d'11 de febrer de 1991, i la Resolució de 22 de març de 1993.  
Setena. Publicitat, inici i desenvolupament del curs  
Les bases, una vegada aprovades pel ple de la corporació, es publicaran íntegres en el Butlletí Oficial de la Província i en el Diari Oficial de la Generalitat Valenciana, i s'inserirà un extracte de la convocatòria en el Butlletí Oficial de l'Estat.  
Tots els anuncis posteriors es publicaran en el Butlletí Oficial de la Província.  
La data de realització del concurs s'anunciarà en el Butlletí Oficial de la Província, amb 15 dies d'antelació com a mínim i expressant en l'anunci el dia, l'hora i el lloc on es realitzarà.  
Vuitena. Sistema selectiu  
Concurs  
Els mèrits al·legats i acreditats pels aspirants i que seran valorats pel tribunal qualificador són els que apareixen tot seguit, amb la puntuació que s'indica:  
A. Antiguitat, fins a 5 punts.  
Per cada any de serveis prestats com a personal de plantilla d'aquest ajuntament, ocupant plaça en la plantilla de funcionaris enquadrada en el grup D, a raó de 0,50 per any complet de servei, menyspreant els dos primers anys, fins un màxim de 5 punts.  
B. Grau personal consolidat, fins a 3 punts.  
S'adjudicarà un màxim de tres punts per la possessió d'un determinat grau personal consolidat dins la carrera administrativa, de la forma següent:  
B.1 Per posseir un grau personal superior al nivell del lloc sol·licitat: 3 punts.  
B.2 Per posseir un grau personal igual al nivell del lloc sol·licitat: 2 punts.  
B.3 Per posseir un grau personal inferior al nivell del lloc sol·licitat: 1 punt.  
C. Cursos de formació i perfeccionament, fins a 2 punts.  
Per assistència a cursos de formació i perfeccionament, relacionats directament amb les comeses pròpies de la plaça, d'acord amb el barem següent:  
Superior o igual a 100 hores lectives, 0,50 punts.  
Inferior a 100 hores i superior o igual a 60 hores, 0,35 punts.  
Inferior a 60 hores, 0,15 punts.  
No es valoraran com a mèrits els requisits exigits com a necessaris per a l'accés a aquesta plaça.  
Novena. Relació d'aprovats i proposta del tribunal  
Acabada la qualificació dels aspirants, el tribunal publicarà la relació d'aspirants aprovats, per ordre de puntuació i elevarà a l'alcaldia la proposta per al nomenament dels aspirants que hagen aprovat i tinguen cabuda en el nombre de places convocades.  
Deu. Presentació de documents  
A l'aspirant proposat, per tenir la condició de funcionari, li serà d'aplicació el que disposa l'article 23.3 del Reial Decret 364/1995, de 10 de març, i per tant únicament es presentarà a la Secretaria General de la corporació, dins el termini de 20 dies naturals, la documentació següent:  
Certificació acreditativa de la seua condició i altres circumstàncies que consten a l'expedient personal, així com d'haver prestat almenys dos anys de serveis en aquest ajuntament, en una plaça enquadrada en el grup D.  
Fotocòpia, acompanyada de l'original per a la compulsa, del títol de Batxiller Superior, Formació Professional de 2n grau, accés a la universitat o equivalent.  
Aquells qui participen en el procés selectiu sense comptar amb la titulació requerida, però compten amb l'antiguitat exigida per la disposició addicional novena del Reial Decret 364/1995, de 10 de març, no hauran d'acreditar l'antiguitat en el grup D, tret que conste en aquest ajuntament.  
Si dins aquest termini i tret dels casos de força major, justificats adientment, l'aspirant proposat pel tribunal no presenta la documentació o d'aquesta es dedueix que manca d'algun dels requisits exigits, no podrà ser nomenat i quedaran anul·lades totes les seues actuacions, sense prejudici de les responsabilitats en què haurà pogut incórrer per falsedat en la instància de sol·licitud per prendre part en el concurs. En aquest supòsit, la presidència de la corporació formularà proposta a favor de l'aspirant següent que, havent aprovat el concurs, tinga cabuda en el nombre de places convocades com a conseqüència de l'anul·lació.  
Onze. Nomenament i presa de possessió  
A la vista de la proposta formulada pel tribunal qualificador, l'alcalde-president formalitzarà el nomenament definitiu de l'aspirant proposat.  
Dotze. Impugnació de la convocatòria i de les bases  
La convocatòria, les bases i tots aquells actes administratius que es deriven d'aquestes i de l'actuació del tribunal, podran ser impugnats pels interessats en els casos i en la forma establerta per la Llei de Règim Jurídic de les Administracions Públiques i del Procediment Administratiu Comú.  
Tretze. Incidències  
El tribunal queda facultat per resoldre les incidències i els dubtes no continguts en aquestes bases o que es presenten en relació amb elles, i haurà d'adoptar els acords necessaris per al bon ordre del concurs.  
Monforte del Cid, 18 de novembre de 1996.- L'alcalde: Casildo Berenguer Simón.